## Uredba o izmjenama i dopunama Uredbe o unutarnjem ustrojstvu Ministarstva pravosuđa

### NN 107/2009 (9.9.2009.), Uredba o izmjenama i dopunama Uredbe o unutarnjem ustrojstvu Ministarstva pravosuđa

VLADA REPUBLIKE HRVATSKE

2702

Na temelju članka 60. stavka 1. i 2. Zakona o sustavu državne uprave (»Narodne novine«, br. 75/93, 92/96, 48/99, 15/2000, 127/2000, 59/2001, 199/2003 i 79/2007), Vlada Republike Hrvatske je na sjednici održanoj 3. rujna 2009. godine donijela

UREDBU

O IZMJENAMA I DOPUNAMA UREDBE O UNUTARNJEM USTROJSTVU MINISTARSTVA PRAVOSUĐA

Članak 1.

U Uredbi o unutarnjem ustrojstvu Ministarstva pravosuđa (»Narodne novine«, broj 77/2008) u članku 3. točka 3. mijenja se i glasi:

»3. Uprava za organizacijsko-kadrovske i inspekcijske poslove pravosuđa.«

Iza točke 13. dodaju se nove točke 14., 15. i 16. koje glase: »14. Uprava za probaciju

15. Samostalni sektor za informiranje i odnose s javnošću

16. Samostalni sektor za osiguranje pravosudnih tijela

Dosadašnje točke 14. i 15. postaju točke 17. i 18.

Članak 2.

Naslovi iznad članaka 12. do 23. i članci 12. do 23. mijenjaju se i glase:

»3. UPRAVA ZA ORGANIZACIJSKO-KADROVSKE I INSPEKCIJSKE POSLOVE PRAVOSUĐA

Članak 12.

Uprava za organizacijsko-kadrovske i inspekcijske poslove pravosuđa je upravna organizacija u sastavu Ministarstva pravosuđa koja obavlja poslove pravosudne uprave koji služe obavljanju sudbene vlasti, izvršavanju ovlasti državnih odvjetništava, a posebno u pogledu izrade prijedloga zakona i drugih propisa za ustanovljavanje, djelokrug, sastav i ustrojstvo sudova i državnog odvjetništva, poslove prikupljanja statističkih i drugih podataka o djelovanju suda i državnih odvjetništava te njihovu analizu, poslove pravosudne inspekcije, racionalizacije mreže sudova i državnih odvjetništava, poslove izrade nacrta prijedloga propisa koji se odnose rad odvjetničke i javnobilježničke službe, njihove provedbe i nadzora nad radom tih službi, poslove ispitivanja osnovanosti zahtjeva za naknadu štete neutemeljeno uhićenih i neopravdano osuđenih osoba, poslove vođenja evidencija, poslove organizacije u vezi održavanja i polaganja pravosudnog, javnobilježničkog, državnog stručnog ispita službenika u pravosudnim tijelima i posebnih stručnih ispita.

Za obavljanje poslova iz djelokruga Uprave za organizacijsko-kadrovske i inspekcijske poslove pravosuđa ustrojavaju se sljedeće ustrojstvene jedinice:

3.1. Sektor za organizacijske propise, javnobilježničku i odvjetničku službu

3.1.1. Odjel za organizacijske propise u pravosudnim tijelima i posebne upravne postupke

3.1.2. Odjel za javnobilježničku i odvjetničku službu

3.2. Sektor za pravosudnu upravu

3.2.1. Odjel za kadrove u pravosudnim tijelima

3.2.2. Odjel za statistička istraživanja i evidencije

3.2.3. Odjel za racionalizaciju mreže sudova i državnih odvjetništava

3.3. Sektor pravosudne inspekcije

3.3.1. Odjel za nadzor pravosudne uprave u pravosudnim tijelima

3.3.2. Odjel za nadzor nad materijalnim i financijskim poslovanjem u pravosudnim tijelima

3.3.3. Odjel za predstavke i pritužbe

3.3.4. Odjel za analitiku.

3.1. Sektor za organizacijske propise, javnobilježničku i odvjetničku službu

Članak 13.

Sektor za organizacijske propise, javnobilježničku i odvjetničku službu izrađuje prijedloge zakona i drugih propisa za ustanovljavanje, djelokrug, sastav i ustrojstvo sudova i državnog odvjetništva i sudjeluje u osiguranju provedbe tih propisa. Izrađuje nacrte prijedloga propisa u vezi s radom odvjetničke i javnobilježničke službe. Obavlja administrativne i tehničke poslove u postupku imenovanje javnih bilježnika, te sve druge poslove vezane za javnobilježničku službu, prati i proučava rad odvjetništva. Ispituje osnovanost zahtjeva za naknadu štete neutemeljeno uhićenih i neopravdano osuđenih osoba, te na zahtjev državnog odvjetništva daje mišljenje u pokrenutim sudskim postupcima protiv Republike Hrvatske, mišljenje povodom zahtjeva za mirno rješenje spora prije pokretanja sudskog postupka protiv Republike Hrvatske. Izrađuje prijedlog drugostupanjskih odluka u postupku imenovanja sudskih tumača, vještaka i procjenitelja te obavlja i druge poslove koje mu povjeri ministar i ravnatelj Uprave.

Za obavljanje poslova iz djelokruga Sektora za organizacijske propise, javnobilježničku i odvjetničku službu ustrojavaju se sljedeći odjeli:

3.1.1. Odjel za organizacijske propise u pravosudnim tijelima i posebne upravne postupke

3.1.2. Odjel za javnobilježničku i odvjetničku službu.

3.1.1. Odjel za organizacijske propise u pravosudnim tijelima i posebne upravne postupke

Članak 14.

Odjel za organizacijske propise u pravosudnim tijelima i posebne upravne postupke izrađuje prijedloge zakona i drugih propisa za ustanovljavanje, djelokrug, sastav, ustrojstvo i unutarnje poslovanje sudova i državnog odvjetništva i sudjeluje u osiguranju provedbe tih propisa. Izrađuje nacrte prijedloga propisa u vezi s radom odvjetničke i javnobilježničke službe. Ispituje osnovanost zahtjeva za naknadu štete neutemeljeno uhićenih i neopravdano osuđenih osoba, te na zahtjev državnog odvjetništva daje mišljenje u pokrenutim sudskim postupcima protiv Republike Hrvatske, te mišljenje povodom zahtjeva za mirno rješenje spora prije pokretanja sudskog postupka protiv Republike Hrvatske. Izrađuje prijedlog drugostupanjskih odluka u postupku imenovanja sudskih tumača, vještaka i procjenitelja. Obavlja i druge poslove koje mu povjeri ravnatelj Uprave i načelnik Sektora.

3.1.2. Odjel za javnobilježničku i odvjetničku službu

Članak 15.

Odjel za javnobilježničku i odvjetničku službu obavlja administrativne i tehničke poslove u postupku imenovanja javnih bilježnika te sve druge poslove vezane za javnobilježničku službu u skladu s propisima koji reguliraju javnobilježničku službu. Provodi nadzor nad radom javnobilježničke službe i izrađuje izvješće o svakom provedenom nadzoru, a krajem kalendarske godine izrađuje izvješće o svim provedenim nadzorima tijekom godine. Prati i proučava rad odvjetništva i uvjete za njegov rad i radi toga može od Komore tražiti odgovarajuća izvješća i podatke, vodeći računa o samostalnosti i neovisnosti odvjetništva. Ispituje osnovanost predstavki stranaka na rad javnobilježničke službe. Osigurava sve organizacijske i kadrovske preduvjete za održavanje javnobilježničkog ispita. Obavlja druge poslove u vezi s nadzorom nad radom javnobilježničke službe koje mu povjeri ministar, ravnatelj Uprave i načelnik Sektora.

3.2. Sektor za pravosudnu upravu

Članak 16.

Sektor za pravosudnu upravu obavlja poslove koji se odnose na izradu okvirnih mjerila te utvrđivanje broja sudaca i zamjenika državnih odvjetnika kao i administrativne i tehničke poslove u postupku imenovanja pravosudnih dužnosnika. Obavlja poslove vezane za davanje prethodne suglasnosti za utvrđivanje broja službenika i namještenika i vježbenika u sudovima i državnim odvjetništvima. Izrađuje prijedlog odluka o materijalnim pravima pravosudnih dužnosnika i stručne poslove koji se odnose na radnopravna i statusna pitanja službenika i namještenika u pravosudnim tijelima. Izrađuje prijedloge odluka kojim se pravosudnim tijelima daju upute ili tumačenja za zakonito i pravilno obavljanje poslova pravosudne uprave i prijedloge odluka kojima se poništavaju ili ukidaju nezakoniti ili nepravilni akti donijeti u obavljanju poslova pravosudne uprave. Prikuplja, evidentira, obrađuje i analizira podatke o radu pravosudnih tijela i podatke o kadrovima u pravosudnim tijelima. Izrađuje godišnje statističko izvješće o djelovanju pravosudnih tijela. Obavlja poslove vođenja evidencija o imovinskim karticama pravosudnih dužnosnika, drugih evidencija propisanih Zakonom o sudovima i Zakonom o državnom odvjetništvu i evidencija propisanih odredbama Obiteljskog zakona. Osigurava sve organizacijske i kadrovske preduvjete za održavanje pravosudnog ispita, državnog stručnog i posebnih stručnih ispita. Obavlja i druge poslove u vezi sa svojim utvrđenim djelokrugom koje mu povjeri ministar i ravnatelj Uprave. Za obavljanje poslova iz djelokruga Sektora za kadrove u pravosudnim tijelima ustrojavaju se sljedeći odjeli:

3.2.1. Odjel za kadrove u pravosudnim tijelima

3.2.2. Odjel za statistička istraživanja i evidencije

3.2.3. Odjel za racionalizaciju mreže sudova i državnih odvjetništava.

3.2.1. Odjel za kadrove u pravosudnim tijelima

Članak 17.

Odjel za kadrove u pravosudnim tijelima obavlja poslove koji se odnose na izradu okvirnih mjerila te utvrđivanje broja sudaca i zamjenika državnih odvjetnika kao i administrativne i tehničke poslove u postupku imenovanja pravosudnih dužnosnika. Obavlja poslove vezane za davanje prethodne suglasnosti za utvrđivanje broja službenika i namještenika i vježbenika u sudovima i državnim odvjetništvima. Izrađuje prijedlog odluka o materijalnim pravima pravosudnih dužnosnika i stručne poslove koji se odnose na radnopravna i statusna pitanja službenika i namještenika u pravosudnim tijelima, izrađuje nacrte prijedloga odluka o materijalnim pravima pravosudnih dužnosnika i izrađuje nacrte prijedloga odluka u postupku prijama i raspoređivanja vježbenika u pravosudnim tijelima. Osigurava sve organizacijske i kadrovske preduvjete za održavanje pravosudnog ispita, državnog stručnog ispita i posebnih stručnih ispita. Obavlja i druge poslove koje mu povjeri ravnatelj Uprave i načelnik Sektora.

3.2.2. Odjel za statistička istraživanja i evidencije

Članak 18.

Odjel za statistička istraživanja i evidencije prikuplja, evidentira, obrađuje i analizira podatke o radu pravosudnih tijela i podatke o kadrovima u pravosudnim tijelima. Izrađuje godišnje statističko izvješće o djelovanju pravosudnih tijela. Obavlja poslove vođenja evidencija o imovinskim karticama pravosudnih dužnosnika, drugih evidencija propisanih odredbama Zakona o sudovima i Zakona o državnom odvjetništvu, evidencija o kadrovskoj popunjenosti pravosudnih tijela, evidencija o položenim ispitima čija je organizacija u djelokrugu uprave, te evidencija propisanih odredbama Obiteljskog zakona. Obavlja druge poslove u vezi sa statističkim istraživanjima o djelovanju pravosudnih tijela koje mu povjeri ravnatelj Uprave i načelnik Sektora.

3.2.3. Odjel za racionalizaciju mreže sudova
i državnih odvjetništava

Članak 19.

Odjel za racionalizaciju mreže sudova i državnih odvjetništava izrađuje nacrte prijedloga propisa nužnih u provedbi racionalizacije mreže sudova i državnih odvjetništava. Utvrđuje i osigurava organizacijske i kadrovske preduvjete za prestanak djelovanja pojedinih sudova i državnih odvjetništava, odnosno njihovo pripajanje drugim sudovima i državnim odvjetništvima. Obavlja druge poslove u provedbi racionalizacije mreže sudova i državnih odvjetništava koje mu povjeri ravnatelj Uprave i načelnik Sektora.

3.3. Sektor pravosudne inspekcije

Članak 20.

Sektor pravosudne inspekcije zaprima i analizira izvješća o radu pravosudnih tijela u poslovima sudske i državnoodvjetničke uprave. Predlaže godišnji plan nadzora nad obavljanjem poslova pravosudne uprave u sudovima, provodi nadzor te izrađuje izvješća nakon svakog provedenog nadzora.

U obavljanju nadzora državnoodvjetničke uprave u državnim odvjetništvima traži izvješća i podatke od Glavnog državnog odvjetnika te iste prati i analizira. Po potrebi i u skladu sa Zakonom o državnom odvjetništvu može i neposredno tražiti od državnih odvjetništava podatke o poslovima pravosudne uprave iz djelokruga rada tog državnog odvjetništva, koji su mu potrebni radi nadzora, te u tom dijelu obavljati i izravan uvid u rad državnih odvjetništava i tražiti izvješća o nepostupanju u pojedinim predmetima.

Krajem kalendarske godine izrađuje izvješće o svim provedenim nadzorima tijekom godine. Izrađuje prijedloge odluka kojima se pravosudnim tijelima daju upute ili tumačenja za zakonito i pravilno obavljanje poslova pravosudne uprave i prijedloge odluka kojima se poništavaju ili ukidaju nezakoniti ili nepravilni akti donijeti u obavljanju poslova pravosudne uprave.

Ispituje predstavke građana na rad sudova koje se odnose na odugovlačenje sudskog postupka, na ponašanje suca ili drugog djelatnika suda prema stranci u tijeku postupka ili obavljanja drugih službenih radnji, kao i osnovanost predstavki i pritužbi građana na rad državnih odvjetništava koje se odnose na odugovlačenje u davanju ocjene o osnovanosti podnesene kaznene prijave ili na ponašanje državnog odvjetnika, zamjenika državnog odvjetnika ili drugog djelatnika državnog odvjetništva prema stranci u tijeku postupka ili obavljanja drugih službenih radnji. Prima stranke koje usmeno i neposredno podnose predstavke na rad pravosudnih tijela. Obavlja poslove u vezi nadzora nad financijskim i materijalnim poslovanjem sudova i državnih odvjetništava, te izrađuje izvješća o provedenom nadzoru. Obavlja druge poslove u vezi s nadzorom nad obavljanjem poslova pravosudne uprave u pravosudnim tijelima koje mu povjeri ministar i ravnatelj Uprave.

Za obavljanje poslova iz djelokruga Sektora pravosudne inspekcije ustrojavaju se sljedeći odjeli:

3.3.1. Odjel za nadzor pravosudne uprave u pravosudnim tijelima

3.3.2. Odjel za nadzor nad materijalnim i financijskim poslovanjem u pravosudnim tijelima

3.3.3. Odjel za predstavke i pritužbe

3.3.4. Odjel za analitiku.

3.3.1. Odjel za nadzor pravosudne uprave u
pravosudnim tijelima

Članak 21.

Odjel za nadzor pravosudne uprave u pravosudnim tijelima zaprima i analizira izvješća o radu pravosudnih tijela u poslovima sudske i državnoodvjetničke uprave. Predlaže godišnji plan nadzora nad obavljanjem poslova pravosudne uprave u sudovima, provodi nadzor te izrađuje izvješća nakon svakog provedenog nadzora.

U obavljanju nadzora državnoodvjetničke uprave u državnim odvjetništvima traži izvješća i podatke od Glavnog državnog odvjetnika te iste prati i analizira. Po potrebi i u skladu sa Zakonom o državnom odvjetništvu može i neposredno tražiti od državnih odvjetništava podatke o poslovima pravosudne uprave iz djelokruga rada tog državnog odvjetništva, koji su mu potrebni radi nadzora, te u tom dijelu obavljati i izravan uvid u rad državnih odvjetništava i tražiti izvješća o nepostupanju u pojedinim predmetima.

Krajem kalendarske godine izrađuje izvješće o svim provedenim nadzorima tijekom godine. Izrađuje prijedloge odluka kojima se pravosudnim tijelima daju upute ili tumačenja za zakonito i pravilno obavljanje poslova pravosudne uprave i prijedloge odluka kojima se poništavaju ili ukidaju nezakoniti ili nepravilni akti donijeti u obavljanju poslova pravosudne uprave. Obavlja druge poslove u vezi s nadzorom nad obavljanjem poslova pravosudne uprave u sudovima koje mu povjeri ravnatelj Uprave i načelnik Sektora.

3.3.2. Odjel za nadzor nad materijalnim i financijskim poslovanjem u pravosudnim tijelima

Članak 22.

Odjel za nadzor nad materijalnim i financijskim poslovanjem u pravosudnim tijelima utvrđuje i razvija metodologiju financijskog upravljanja i sustava unutarnjeg nadzora i kontrola u Ministarstvu i pravosudnim tijelima, a koje se primarno odnose na neovisne funkcije prethodne i naknadne financijske kontrole, funkcije računovodstva i financijskog izvještavanja. Sudjeluje i pomaže čelnicima upravnih organizacija i ustrojstvenih jedinica Ministarstva, te u pravosudnim tijelima u uspostavljanju procedura i postupaka u svezi s pripremom, obradom, tijekom i pohranom financijskih i drugih dokumenata u svim segmentima poslovanja. Rad Odjela usmjeren je na uspostavljanje unutarnjih kontrola i analizu rizika u dijelu sustavnog praćenja prihoda/primitaka, izvršavanja rashoda/izdataka, praćenje imovine i obveza te odgovarajuće provjere sigurnosti i zaštite financijske i nefinancijske imovine, a u cilju pravodobnog poduzimanja svih radnji i učinkovitog odvijanja poslova iz nadležnosti Ministarstva i pravosudnih tijela. Odjel sastavlja izvješća o uspostavljenim sustavima unutarnjih kontrola, kao i izvješća o obavljenim poslovima nadzora pravilnog, pravodobnog i zakonitog rada upravnih organizacija i ustrojstvenih jedinica Ministarstva i pravosudnih tijela, provodi nadzor u pojedinim predmetima po pravu nadzora, provodi postupak za utvrđivanje činjenica (materijalno-financijskih) i okolnosti mjerodavnih za ocjenu zakonitosti postupanja državnih službenika i namještenika, odnosno za ocjenu postojanja povreda službene dužnosti, priprema stručne podloge nadležnim službama za podnošenje prijava ili zahtjeva za pokretanje prekršajnih, kaznenih i disciplinskih postupaka zbog nepravilnog i nezakonitog rada. Dostavlja propisana godišnja izvješća i traženu dokumentaciju Upravi za harmonizaciju unutarnje revizije i financijske kontrole Ministarstva financija (Središnja harmonizacijska jedinica), te obavlja i druge poslove po nalogu ministra i ravnatelja Uprave.

3.3.3. Odjel za predstavke i pritužbe

Članak 23.

Odjel za predstavke i pritužbe ispituje predstavke građana na rad sudova koje se odnose na odugovlačenje sudskog postupka, na ponašanje suca ili drugog djelatnika suda prema stranci u tijeku postupka ili obavljanja drugih službenih radnji, kao i osnovanost predstavki i pritužbi građana na rad državnih odvjetništava koje se odnose na odugovlačenje u davanju ocjene o osnovanosti podnesene kaznene prijave ili na ponašanje državnog odvjetnika, zamjenika državnog odvjetnika ili drugog djelatnika državnog odvjetništva prema stranci u tijeku postupka ili obavljanja drugih službenih radnji. Prima stranke koje usmeno i neposredno podnose predstavke na rad pravosudnih tijela. Obavlja poslove u vezi nadzora nad financijskim i materijalnim poslovanjem sudova i državnih odvjetništava, te izrađuje izvješća o provedenom nadzoru. Obavlja druge poslove u vezi s nadzorom nad obavljanjem poslova pravosudne uprave u sudovima koje mu povjeri ravnatelj Uprave i načelnik Sektora.

Članak 3.

Iza članka 23. dodaje se novi podnaslov i članak 23.a koji glasi:

»3.3.4. Odjel za analitiku

Članak 23.a

Odjel za analitiku obrađuje i analizira podatke o radu pravosudnih tijela. Izrađuje izvješća potrebna za pripremu i provedbu nadzora. Izrađuje godišnje izvješće o radu nadziranih pravosudnih tijela i radu pravosudne inspekcije i izvješća o preporukama za rad pravosudnih tijela te vodi potrebne analitičke evidencije za rad pravosudne inspekcije. Obavlja druge poslove u vezi sa inspekcijskom analitikom i istraživanjima o djelovanju pravosudnih tijela koje mu povjeri ravnatelj Uprave i načelnik Sektora.«

Članak 4.

U članku 45. stavak 2. mijenja se i glasi:

»Sektor obavlja upravne i stručne poslove koji se odnose na drugostupanjski postupak odlučivanja po zahtjevima za odobravanje besplatne pravne pomoći, provođenje upravnog nadzora nad radom prvostupanjskih tijela koja odobravaju pravnu pomoć, sudjelovanje u provedbi stručnog nadzora nad radom pružatelja pravne pomoći, zaprimanje i prosljeđivanje zahtjeva za pružanje besplatne pravne pomoći u prekograničnim sporovima, odlučivanje o utemeljenosti zahtjeva za pružanje besplatne pravne pomoći u prekograničnim stvarima.«

Iza stavka 2. dodaju se novi stavci 3. i 4. koji glase:

»Sektor obavlja poslove registracije udruga ovlaštenih za pružanje besplatne pravne pomoći, vodi registar ovlaštenih udruga, priprema natječaje za financiranje projekata ovlaštenih udruga i pravnih fakulteta za pružanje besplatne pravne pomoći, vrši analizu projekata i pripremu odluka o projektima za sjednice Povjerenstva za pravnu pomoć. Sektor prati utrošak financijskih sredstava za besplatnu pravnu pomoć, daje suglasnost na izvršeni obračun uputnica, te daje naloge za isplatu prema uputnicama za besplatnu pravnu pomoć, analizira izvješća o provedbi projekata udruga i pravnih fakulteta te daje naloge za isplatu sredstava osiguranih za projekt.

Za obavljanje poslova iz djelokruga Sektora za ljudska prava i besplatnu pravnu pomoć ustrojavaju se sljedeći odjeli:

6.2.1. Odjel za ljudska i manjinska prava

6.2.2. Odjel za besplatnu pravnu pomoć.«

Dosadašnji stavak 3. briše se.

Članak 5.

Članak 47. mijenja se i glasi:

»Odjel za besplatnu pravnu pomoć obavlja upravne i stručne poslove koji se odnose na: provođenje prvostupanjskog upravnog postupka registracije udruga za pružanje primarne pravne pomoći, vođenje registra ovlaštenih udruga, drugostupanjski upravni postupak odlučivanja po žalbama građana na rješenja ureda državne uprave, provođenje upravnog nadzora nad radom prvostupanjskih tijela koja odobravaju pravnu pomoć, sudjelovanje u provedbi nadzora nad radom ovlaštenih udruga i pravnih klinika, zaprimanje i prosljeđivanje zahtjeva za pružanje besplatne pravne pomoći u prekograničnim sporovima, odlučivanje o utemeljenosti zahtjeva za pružanje pravne pomoći u prekograničnim stvarima, davanje stručnih mišljenja i uputa o načinu provedbe pojedinih zakonskih odredbi, pripremu godišnjeg izvješća o provedbi Zakona o besplatnoj pravnoj pomoći za Vladu RH i obavljanje poslova tajništva Povjerenstva za pravnu pomoć.

Odjel za besplatnu pravnu pomoć također obavlja poslove: planiranja sredstava za besplatnu pravnu pomoć za potrebe izrade proračuna Ministarstva pravosuđa, predlaže raspodjelu sredstava osiguranih u državnom proračunu na urede državne uprave u županijama i Ured Grada Zagreba, nadzora nad raspolaganjem i utroškom odobrenih financijskih sredstava po uredima državne uprave u županijama i uredima Grada Zagreba, davanja suglasnosti na izvršeni obračun uputnica i naloga za isplatu, priprema i objavljivanje natječaja za financiranje projekata ovlaštenih udruga i pravnih fakulteta za pružanje besplatne pravne pomoći, pripreme odluka po natječaju. Odjel također obavlja poslove: analiziranja prijavljenih projekata i priprema mišljenja o projektima za Povjerenstvo za pravnu pomoć, izrađuje ugovore za financiranje udruga i pravnih klinika pravnih fakulteta na temelju prihvaćenih projekata, analize izvješća udruga i pravnih klinika pravnih fakulteta i predlaže zaključke o opravdanosti izvješća, davanja naloga za isplatu financijskih potpora za provođenje projekata. Odjel za besplatnu pravnu pomoć obavlja i druge stručne poslove koje mu povjeri ravnatelj Uprave i načelnik Sektora.«

Članak 6.

Članak 72. mijenja se i glasi:

»Tajništvo Ministarstva je posebna ustrojstvena jedinica koja obavlja pravne, stručne i administrativne poslove za potrebe Ministarstva i utvrđuje godišnji plan rada Ministarstva. Poduzima mjere za osiguranje učinkovitosti u radu, tehnički usklađuje rad unutarnjih upravnih organizacija i unutarnjih ustrojstvenih jedinica u sastavu Ministarstva, brine o planiranju, razvoju i upravljanju kadrovima, izrađuje rješenja i obavlja druge stručne poslove iz područja službeničkih odnosa, brine o stručnom osposobljavanju i usavršavanju državnih službenika i namještenika u tijeku službe. Obavlja poslove vezane za status stanova na kojima je postojalo stanarsko pravo, te upravlja, brine i vodi evidenciju o stanovima u vlasništvu Republike Hrvatske kojima upravlja Ministarstvo pravosuđa. Brine o urednom i pravilnom korištenju imovine i sredstava za rad, obavlja obrambeno sigurnosne poslove za Ministarstvo, organizira prijevoz dužnosnika i službenika te obavlja i druge poslove iz svog djelokruga i poslove koje mu povjeri ministar.

Za obavljanje poslova iz djelokruga Tajništva Ministarstva ustrojavaju se sljedeće ustrojstvene jedinice:

10.1. Sektor za pravne poslove i ljudske resurse

10.1.1. Odjel za pravne poslove

10.1.2. Odjel za službeničke odnose

10.1.3. Odjel za razvoj i upravljanje ljudskim potencijalima

10.2. Odjel za opće i tehničke poslove.«

Članak 7.

Članak 73. mijenja se i glasi:

»Sektor za pravne poslove i ljudske resurse obavlja pravne i stručne poslove u svezi s provedbom zakona i drugih propisa iz područja radno pravnih odnosa: daje stručna mišljenja i objašnjenja u svezi s primjenom i provedbom zakona, prati i osigurava primjenu zakona i drugih propisa iz iste oblasti, daje stručna mišljenja i objašnjenja u svezi s primjenom i provedbom zakona iz drugih oblasti. Obavlja poslove vezane za status stanova na kojima je postojalo stanarsko pravo. Upravlja, brine i vodi evidenciju o stanovima u vlasništvu Republike Hrvatske kojima upravlja Ministarstvo pravosuđa. Obavlja poslove planiranja i upravljanja kadrovima u državnoj službi, obavlja upravne i stručne poslove koji se odnose na planiranje i zapošljavanje, praćenje stanja i predlaganje mjera za unapređenje upravljanja kadrovima u državnoj službi. Obavlja upravnopravne poslove u svezi prijama u državnu službu, rasporeda na radna mjesta, vodi osobni očevidnik državnih službenika i namještenika, sudjeluje u izradi i realizaciji programa stručnog usavršavanja i osposobljavanja službenika i namještenika, te obavlja i druge poslove koje mu povjeri ministar i tajnik Ministarstva.

Za obavljanje poslova iz djelokruga Sektora za pravne poslove i ljudske resurse ustrojavaju se sljedeći odjeli:

10.1.1. Odjel za pravne poslove

10.1.2. Odjel za službeničke odnose

10.1.3. Odjel za razvoj i upravljanje ljudskim potencijalima.«

Članak 8.

U članku 74. iza riječi »ugroženosti« briše se zarez i riječi: »obavlja poslove provođenja mjera protupožarne zaštite na objektima Ministarstva«.

Članak 9.

Podnaslov iznad članka 75. i članak 75. mijenja se i glasi:

»10.1.2. Odjel za službeničke odnose

Članak 75.

Odjel za službeničke odnose obavlja kadrovske poslove za potrebe Ministarstva vezane za prijam, raspoređivanje, premještaj i prestanak državne službe, obavlja poslove u svezi s ostvarivanjem prava službenika i namještenika temeljem Kolektivnog ugovora za državne službenike i namještenike, te izrađuje ugovore o radu za namještenike u Ministarstvu pravosuđa.

Obavlja pripremne radnje potrebne za pokretanje postupka zbog povrede službene dužnosti, vodi osobni očevidnik za službenike i namještenike Ministarstva i druge kadrovske evidencije. Obavlja poslove vezane za izradu nacrta prijedloga Uredbe o unutarnjem ustrojstvu Ministarstva i Pravilnika o unutarnjem redu Ministarstva, poslove izrade i analize realizacije godišnjeg plana Prijma službenika, poslove vezane uz postupak ocjenjivanja, kao i druge poslove sukladno nalozima i naputcima tajnika Ministarstva i načelnika Sektora.

Za obavljanje poslova iz djelokruga Odjela za službeničke odnose ustrojavaju se sljedeći pododsjeci:

10.1.2.1. Pododsjek za provođenje natječajnih postupaka

10.1.2.2. Pododsjek za administrativne poslove.

10.1.2.1. Pododsjek za provođenje natječajnih postupaka

Pododsjek za provođenje natječajnih postupaka obavlja poslove u svezi zapošljavanja državnih službenika i vođenja natječajnih postupaka za popunjavanje radnih mjesta: objavljuje javne natječaje i oglase za popunjavanje radnih mjesta, zaprima i pregledava natječajnu dokumentaciju, daje stručnu pomoć komisiji za provedbu javnog natječaja i internog oglasa u državnoj službi, obavlja propisana testiranja i provjere znanja kandidata, izrađuje rang-liste kandidata, izrađuje prijedlog za prijam kandidata, dostavlja obavijesti kandidatima prijavljenim na javni natječaj, provodi obustave natječajnih postupaka te druge poslove u svezi provođenja natječajnih postupaka. Izrađuje rješenja vezana za prijam službenika i raspored na radno mjesto.

10.1.2.2. Pododsjek za administrativne poslove

Pododsjek za administrativne poslove vodi osobne očevidnike službenika i namještenika Ministarstva i dostavlja nove podatke u Središnji popis državnih službenika, vodi personalne dosjee državnih službenika i namještenika, vodi propisane evidencije iz područja rada i radnih odnosa, izdaje potvrde i uvjerenja iz državne službe temeljem službenih evidencija, vrši kontrolu razduženih sredstava kod prestanka državne službe, obavlja poslove u svezi sa mirovinskim i zdravstvenim osiguranjem zaposlenih.«

Članak 10.

Podnaslov iznad članka 76. mijenja se i glasi:

»10.1.3. Odjel za razvoj i upravljanje ljudskim potencijalima«

Članak 11.

U članku 76. riječ »kadrovima« zamjenjuje se riječima: »ljudskim potencijalima«, a riječi: »obavlja pripremne radnje potrebne za pokretanje postupaka zbog povreda službene dužnosti, priprema prijedloge planova prijama u državnu službu,« brišu se, dok se riječi »Središnjeg državnog ureda za upravu« zamjenjuju riječima: »Ministarstva uprave«.

Članak 12.

Iza članka 76. dodaje se podnaslov i novi članak 76.a koji glasi:

»10.2. Odjel za opće i tehničke poslove

Članak 76.a

Odjel za opće i tehničke poslove obavlja poslove pisarnice, pismohrane, prijepisa, umnožavanja i uvezivanje pisanog materijala, druge upravno-stručne i uredske poslove, donosi provedbene propise vezane uz uporabu klasifikacijskih oznaka, zaštite i čuvanja arhivske i registraturne građe, izlučivanje arhivske građe, te vodi popis arhivskog gradiva, vodi evidencije i brine o pečatima i žigovima s grbom RH i natpisnim pločama Ministarstva, obavlja poslove zaštite na radu i zaštite od požara, tehničko-pomoćne poslove: poslove prijevoza, kontrole ispravnosti sredstava, kontrole pravilne uporabe vozila, poslove dostave, domarske poslove, upravljanje kotlovnicama, održavanja čistoće kao i druge poslove koje mu povjeri ministar i tajnik Ministarstva.

Za obavljanje poslova i zadaća iz djelokruga Odjela za opće i tehničke poslove ustrojavaju se sljedeći pododsjeci:

10.2.1. Pododsjek općih poslova

10.2.2. Pododsjek tehničkih poslova.

10.2.1. Pododsjek općih poslova

Pododsjek općih poslova obavlja stručne i administrativne poslove koji se odnose na: prijam i dostavu pošte, raspoređivanje akata, otpremu, arhiviranje i čuvanje registraturne građe koja nastaje radom Ministarstva i prijepis, vodi evidencije i brine o pečatima i žigovima s grbom RH i natpisnim pločama Ministarstva.

Za obavljanje poslova iz djelokruga Pododsjeka općih poslova ustrojavaju se sljedeći odjeljci:

– Odjeljak pisarnice

– Odjeljak prijepisa.

10.2.1.1. Odjeljak pisarnice

Odjeljak pisarnice obavlja administrativne poslove vezane za prijam i dostavu pošte, raspoređivanje akata, arhiviranje i čuvanje registraturne građe koja nastaje radom Ministarstva.

10.2.1.2. Odjeljak prijepisa

Odjeljak prijepisa obavlja poslove prijepisa za sve unutarnje ustrojstvene jedinice Ministarstva.

10.2.2. Pododsjek tehničkih poslova

Pododsjek za tehničke poslove obavlja stručne i tehničke poslove vezane za organizaciju i koordinaciju prijevoza dužnosnika i službenika Ministarstva, poslove zaštite na radu i zaštite od požara, poslove vezane uz telefonsku centralu, poslove redovitog tekućeg održavanja poslovnih prostora Ministarstva, poslove čišćenja poslovnih prostora i okoliša Ministarstva kao i druge poslove sukladno nalozima i naputcima načelnika Odjela.«

Članak 13.

Podnaslov iznad članka 77. i članak 77. brišu se.

Članak 14.

Naslovi iznad članaka 83. do 90. i članci 83. do 90. mijenjaju se i glase:

Članak 83.

»Pravosudna akademija obavlja poslove obuke kandidata za suce i državne odvjetnike, stalnoga stručnog usavršavanja sudaca i drugih pravosudnih dužnosnika, savjetnika te sudačkih i državnoodvjetničkih vježbenika u pravosudnim tijelima, surađuje sa sudovima, pravnim fakultetima, strukovnim organizacijama i tijelima u Republici Hrvatskoj u izradi i izvođenju programa stručnog usavršavanja, te surađuje s međunarodnim institucijama i tijelima na području stalnoga stručnog usavršavanja, brine se za osiguranje uvjeta za stalno stručno usavršavanje, te obavlja i druge poslove u svezi sa stručnim usavršavanjem u pravosudnim tijelima u Republici Hrvatskoj.

Za obavljanje poslova iz djelokruga Pravosudne akademije ustrojavaju se sljedeće ustrojstvene jedinice:

12.1. Sektor za obuku vježbenika i stručno usavršavanje savjetnika u pravosudnim tijelima

12.1.1. Odjel za pripremu plana i programa  12.1.2. Odjel za evidenciju vježbenika u pravosudnim tijelima

12.2. Sektor za obuku kandidata za suce i državne odvjetnike (Državna škola za pravosudne dužnosnike)

12.2.1. Odjel za izradu plana i programa

12.2.2. Odjel za evidenciju i praćenje obuke

12.2.3. Odjel za administrativne poslove organizacije i provedbe ulaznog i završnog ispita

12.3. Sektor za stalno stručno usavršavanje sudaca i državnih odvjetnika

12.3.1. Odjel za istraživanje i razvoj

12.3.2. Odjel za pripremu plana i programa usavršavanja

12.3.3. Odjel za međunarodnu suradnju

12.4. Sektor za provedbu programa stručnog usavršavanja

12.4.1. Odjel za vježbenike i savjetnike

12.4.2. Odjel za obuku kandidata za suce i državne odvjetnike

12.4.3. Odjel za stalno stručno usavršavanje i regionalne centre

12.4.3.1. Odsjek za stalno stručno usavršavanje u Zagrebu

12.4.3.2. Odsjek za stalno stručno usavršavanje u regionalnim centrima

12.3.2.2.1. Regionalni centar u Zagrebu

12.4.3.2.1. Regionalni centar u Osijeku

12.4.3.2.2. Regionalni centar u Varaždinu

12.4.3.2.3. Regionalni centar u Rijeci

12.4.3.2.4. Regionalni centar u Splitu

12.4.4. Odjel za informacijsko-dokumentacijsku djelatnost.

12.1. Sektor za obuku vježbenika i stručno usavršavanje savjetnika u pravosudnim tijelima

Članak 84.

Sektor za obuku vježbenika i stručno usavršavanje savjetnika u pravosudnim tijelima obavlja pravne i stručne poslove vezane uz pripremu i organizaciju obuke sudskih i državnoodvjetničkih vježbenika te stručno usavršavanje savjetnika u pravosudnim tijelima.

Za obavljanje poslova iz djelokruga Sektora za obuku vježbenika i stručno usavršavanje savjetnika u pravosudnim tijelima ustrojavaju se sljedeći odjeli:

12.1.1. Odjel za pripremu plana i programa

12.1.2. Odjel za evidenciju.

12.1.1. Odjel za pripremu plana i programa

Članak 85.

Odjel za pripremu plana i programa osmišljava i razvija instrumente obuke vježbenika te standardiziranoga stručnog usavršavanja savjetnika u pravosudnim tijelima (planove i programe, edukacijske materijale, itd.) u okviru integriranog sustava usavršavanja.

12.1.2. Odjel za evidenciju vježbenika u pravosudnim tijelima

Članak 86.

Odjel za evidenciju vodi odgovarajuću evidenciju sudskih i državnoodvjetničkih vježbenika te izdaje odgovarajuće potvrde kao preduvjet za polaganje pravosudnog ispita.

12.2. Sektor za obuku kandidata za suce i državne odvjetnike (Državna škola za pravosudne dužnosnike)

Članak 87.

Sektor za obuku kandidata za suce i državne odvjetnike (Državna škola za pravosudne dužnosnike) obavlja pravne i stručne poslove vezane za pripremu i organizaciju obučavanja kandidata za suce i državne odvjetnike, njihovo stručno usavršavanje, te organizira i priprema polaganje prijemnog ispita, njihovo ocjenjivanje tijekom provođenja obuke i završni ispit.

Za obavljanje poslova iz djelokruga Sektora za obuku kandidata za suce i državne odvjetnike (Državna škola za pravosudne dužnosnike) ustrojavaju se slijedeći odjeli:

12.2.1. Odjel za izradu plana i programa

12.2.2. Odjel za evidenciju i praćenje obuke kandidata za suce i državne odvjetnike

12.2.3. Odjel za administrativne poslove organizacije i provedbe ulaznog i završnog ispita.

12.2.1. Odjel za izradu plana i programa

Članak 88.

Odjel za izradu plana i programa osmišlja i razvija instrumente obuke kandidata za suce i državne odvjetnike u pravosudnim tijelima u okviru posebnog programa obuke i stručnog usavršavanja kandidata za suce i državne odvjetnike.

12.2.2. Odjel za evidenciju i praćenje obuke kandidata za suce i državne odvjetnike

Članak 89.

Odjel za evidenciju i praćenje obuke kandidata za suce i državne odvjetnike vodi odgovarajuću evidenciju i prati obuku kandidata za suce i državne odvjetnike, kao pripremu za polaganje završnog ispita.

12.2.3. Odjel za administrativne poslove organizacije i provedbe ulaznog i završnog ispita

Članak 90.

Odjel za administrativne poslove organizacije i provedbe ulaznog i završnog ispita, organizira i daje potporu provedbi ulaznog i završnog ispita kandidata za suce i državne odvjetnike, te obavlja druge organizacijsko-logističke poslove u vezi s održavanjem ispita.

Članak 15.

Iza članka 90. dodaju se novi podnaslovi i članci: »90.a, 90.b, 90.c, 90.d, 90.e, 90.f, 90.g, 90.h i 90.i«.

12.3. Sektor za stalno stručno usavršavanje sudaca
i državnih odvjetnika

Članak 90.a

Sektor za stalno stručno usavršavanje sudaca i državnih odvjetnika obavlja pravne i stručne poslove vezane za pripremu i organizaciju stalnoga stručnog usavršavanja pravosudnih dužnosnika, savjetnika, te sudačkih i državnoodvjetničkih vježbenika, organizira druge oblike stručnog usavršavanja sudaca i drugih pravosudnih dužnosnika i službenika u pravosudnim tijelima, obavlja poslove vezane uz međunarodnu suradnju te uz sudjelovanje Pravosudne akademije u procesu pristupanja Republike Hrvatske Europskoj uniji, kao i druge poslove koje mu povjeri ministar i ravnatelj.

Za obavljanje poslova iz djelokruga Sektora za stalno stručno usavršavanje sudaca i državnih odvjetnika ustrojavaju se sljedeći odjeli:

12.3.1. Odjel za istraživanje i razvoj

12.3.2. Odjel za pripremu plana i programa usavršavanja

12.3.3. Odjel za međunarodnu suradnju.

12.3.1. Odjel za istraživanje i razvoj

Članak 90.b

Odjel za istraživanje i razvoj provodi stalnu analizu potreba pravosudnih dužnosnika i djelatnika za sustavnim, a prema potrebi ad hoc usavršavanjem, te upotrebom standardnih pedagoških i didaktičkih metoda, priprema predavače za prijenos potrebnih znanja polaznicima programa dodatnog usavršavanja, te obavlja i druge poslove koje mu povjeri ravnatelj i načelnik Sektora.

12.3.2. Odjel za pripremu plana i programa usavršavanja

Članak 90.c

Odjel za pripremu plana i programa usavršavanja osmišljava i razvija instrumente standardiziranoga stručnog usavršavanja (planove i programe, edukacijske materijale, itd.) u okviru integriranog sustava usavršavanja pri sudovima, te za potrebe posebnih (ad hoc) programa usavršavanja za određene ciljane skupine. Odjel kreira časopis Pravosudne akademije, osmišljava i druge publikacije i dokumente akademije, te obavlja i druge poslove koje mu povjeri ravnatelj i načelnik Sektora.

12.3.3. Odjel za međunarodnu suradnju

Članak 90.d

Odjel za međunarodnu suradnju odgovoran je za razvoj međunarodne suradnje Pravosudne akademije, obavljanje poslova vezanih uz sudjelovanje Pravosudne akademije u procesu pristupanja Republike Hrvatske Europskoj uniji i praćenje provedbe obveza Pravosudne akademije prema nacionalnim strategijama te obavlja i druge poslove po nalogu ravnatelja i načelnika Sektora.«

2.4. Sektor za provedbu programa stručnog usavršavanja

Članak 90.e

Sektor za provedbu programa stručnog usavršavanja odgovoran je za tehničku provedbu aktivnosti stručnog usavršavanja sudaca, državnih odvjetnika i sudskih vježbenika, drugih pravosudnih dužnosnika i službenika u pravosudnim tijelima, za upravljanje informacijama i dostavu informacija, te obavlja i druge poslove koje mu povjeri ministar i ravnatelj.

Za obavljanje poslova iz djelokruga Sektora za provedbu programa stručnog usavršavanja ustrojavaju se sljedeći odjeli:

12.4.1. Odjel za vježbenike i savjetnike

12.4.2. Odjel za obuku kandidata za suce i državne odvjetnike

12.4.3. Odjel za stalno stručno usavršavanje i regionalne centre

12.4.4. Odjel za informacijsko-dokumentacijsku djelatnost.

12.4.1. Odjel za vježbenike i savjetnike

Članak 90.f

Odjel za vježbenike i savjetnike pruža tehničku potporu provedbi obuke vježbenika te stručnog usavršavanja savjetnika u pravosudnim tijelima i organizira sve aktivnosti vezane uz provedbu integriranog sustava usavršavanja za sudačke i državnoodvjetničke vježbenike i savjetnike, a obavlja i druge poslove koje mu povjeri ravnatelj i načelnik Sektora.

12.4.2. Odjel za obuku kandidata za suce i državne odvjetnike

Članak 90.g

Odjel za obuku kandidata za suce i državne odvjetnike (Državna škola za pravosudne dužnosnike) pruža tehničku potporu provedbi obuke kandidata za suce i državne odvjetnike te organizira sve aktivnosti vezane uz provedbu te obuke, a obavlja i druge poslove koje mu povjeri ravnatelj i načelnik Sektora.

12.4.3. Odjel za stalno stručno usavršavanje
i regionalne centre

Članak 90.h

Odjel za stalno stručno usavršavanje i regionalne centre pruža tehničku potporu provedbi stručnog usavršavanja i organizira sve aktivnosti, pruža potporu regionalnim uredima za usavršavanje u pripremnim i administrativnim poslovima, te koordinira aktivnosti regionalnih ureda i upravlja administriranjem vanjskih ljudskih potencijala Pravosudne akademije.

Za obavljanje poslova iz djelokruga Odjela za stalno stručno usavršavanje i regionalne centre ustrojavaju se slijedeći Odsjeci:

12.4.3.1. Odsjek za stalno stručno usavršavanje u Zagrebu

12.4.3.2. Odsjek za stalno stručno usavršavanje u regionalnim centrima

12.4.3.1. Odsjek za stalno stručno usavršavanje u Zagrebu

Odsjek za stalno stručno usavršavanje u Zagrebu obavlja poslove u vezi prikupljanja podataka o obrazovnim potrebama pravosudnih tijela u zagrebačkoj regiji, brine o prostornim i tehničkim uvjetima za održavanje obrazovnih aktivnosti, provodi stručno usavršavanje, pribavlja dokumentaciju o održanim aktivnostima, sudjeluje u postupku vrednovanja provedenih obrazovnih aktivnosti, upravlja radom knjižnice, surađuje s voditeljima radionica na pripremi poučavanja, vodi osobne očevidnike za svakog pravosudnog dužnosnika iz područja stručnog usavršavanja i upravlja radom knjižnice.

12.4.3.2. Odsjek za stalno stručno usavršavanje
u regionalnim centrima

Odsjek za stalno stručno usavršavanje u regionalnim centrima obavlja poslove u vezi prikupljanja podataka o obrazovnim potrebama pravosudnih tijela u regionalnim centrima Pravosudne akademije u Splitu, Osijeku, Rijeci i Varaždinu, brine o prostornim i tehničkim uvjetima za održavanje obrazovnih aktivnosti, provodi stručno usavršavanje, pribavlja dokumentaciju o održanim aktivnostima, sudjeluje u postupku vrednovanja provedenih obrazovnih aktivnosti, upravlja radom knjižnice, surađuje s voditeljima radionica na pripremi poučavanja, vodi osobne očevidnike za svakog pravosudnog dužnosnika iz područja stručnog usavršavanja i upravlja radom knjižnice.

Za obavljanje poslova i zadaća iz djelokruga Odsjeka za stalno stručno usavršavanje u regionalnim centrima ustrojavaju se sljedeći pododsjeci:

12.3.2.2.1. Regionalni centar u Zagrebu

12.4.3.2.1. Regionalni centar u Osijeku

12.4.3.2.2. Regionalni centar u Varaždinu

12.4.3.2.3. Regionalni centar u Rijeci

12.4.3.2.4. Regionalni centar u Splitu.

Regionalni centri u Zagrebu, Osijeku, Varaždinu, Rijeci i Splitu provode stručno usavršavanje i organiziraju sljedeće aktivnosti: sudjeluju u analizi obrazovnih potreba za stručnim usavršavanjem na svom području, sudjeluju u pripremi prijedloga plana i programa aktivnosti za područje djelovanja, provode i prate provedbu programa stručnog usavršavanja i o tome obavještavaju načelnika odjela, sudjeluju u pripremi nacrta proračuna, vode knjižnicu, održavaju baze podataka, provode sve organizacijsko-tehničke i logističke postupke potrebne za provedbu aktivnosti, te obavljaju i druge poslove koje mu povjeri ravnatelj i načelnik Sektora.

Regionalni centri Pravosudne akademije osnivaju se pri županijskim sudovima u Zagrebu, Osijeku, Varaždinu, Rijeci i Splitu. Regionalni centar Pravosudne akademije u Zagrebu osniva se za područje županijskih sudova u Karlovcu, Sisku, Velikoj Gorici i Zagrebu. Regionalni centar Pravosudne akademije u Osijeku osniva se za područje županijskih sudova u Požegi, Slavonskom Brodu, Vukovaru, Virovitici i Osijeku. Regionalni centar Pravosudne akademije u Varaždinu osniva za područje županijskih sudova u Bjelovaru, Koprivnici, Čakovcu, Zlataru i Varaždinu. Regionalni centar Pravosudne akademije u Rijeci osniva se za područje županijskih sudova u Gospiću, Puli i Rijeci. Regionalni centar Pravosudne akademije u Splitu osniva se za područje županijskih sudova u Dubrovniku, Šibeniku, Zadru i Splitu.

12.4.4. Odjel za informacijsko-dokumentacijsku djelatnost

Članak 90.i

Odjel za informacijsko-dokumentacijsku djelatnost izrađuje obrazovne materijale za voditelje/ce i polaznike/ce obrazovnih aktivnosti Pravosudne akademije te publikacije i tematska izdanja vezana uz potrebe obrazovnih programa Pravosudne akademije, vodi knjižnicu Pravosudne akademije i nabavlja pravnu literaturu i stručne publikacije u tiskanom i elektronskom obliku, vodi informacijsko-dokumentacijski centar Pravosudne akademije što obuhvaća razvoj baza podataka za potrebe Pravosudne akademije i brigu o web stranici pravosudne akademije, a obavlja i druge poslove koje mu povjeri ravnatelj i načelnik Sektora.«

Članak 16.

U članku 94. stavku 2. točka 1)1.3., podnaslov 1)1.3. i tekst ispod podnaslova mijenjaju se i glase:

»1)1.3. Odsjek za psiho-socijalnu pomoć ovlaštenim osobama

Odsjek za psiho-socijalnu pomoć ovlaštenim osobama obavlja upravne i stručne poslove u svezi težine i naravi posla i posebnih uvjeta rada ovlaštenih službenih osoba koji se odnose na profesionalnu sposobnost prilikom prijama i tijekom rada u državnoj službi, praćenje negativnih učinaka službe na psihičko i fizičko zdravlje, predlaganje mjera za uklanjanje negativnih učinka i psiho-socijalne pomoći službeniku i obitelji, ustrojavanje evidencije i statističke obrade podataka iz djelokruga Odsjeka.«

Članak 17.

Naslov iznad članka 96. i članak 96. mijenjaju se i glase:

»2) SLUŽBA TRETMANA ZATVORENIKA I MALOLJETNIKA

Članak 96.

Služba tretmana zatvorenika i maloljetnika obavlja upravne i stručne poslove koji se odnose na razvrstavanje zatvorenika (odlučivanje o kaznionici ili zatvoru u kojem će zatvorenik izdržavati kaznu zatvora, odnosno premještaju zatvorenika na izdržavanje kazne zatvora u drugu kaznionicu ili zatvor), zdravstvenu zaštitu, izobrazbu zatvorenika i maloljetnika, uvjetni otpust zatvorenika, organizaciju provedbe slobodnog vremena, nadzora izvršavanja pojedinačnog i posebnih programa, izradu stručnih mišljenja o tijeku posebnih programa, strukturiranje i provedbu projekata i programa povezanih sa potrebama i rizicima zatvorenika i maloljetnika, sudjelovanje u nadzoru ostvarivanja prava zatvorenika i maloljetnika, nadzor, prijedlog mjera i sudjelovanje u izradi i provedbi programa izobrazbe službenika tretmana u kaznionicama, zatvorima i odgojnim zavodima, vođenje evidencija o zatvorenicima i maloljetnicima i statističku obradu podataka, sudjelovanje u izradi nacrta propisa, provođenje unutarnjeg nadzora iz svog djelokruga, rješavanje pritužbi zatvorenika iz svog djelokruga i međunarodnu suradnju.

Za obavljanje poslova iz djelokruga Službe tretmana zatvorenika i maloljetnika ustrojavaju se:

2)1. Odjel za razvrstavanje zatvorenika,

2)2. Odjel za posebne programe.«

Članak 18.

Podnaslov iznad članka 97. i članak 97. mijenjaju se i glase:

»2)1. Odjel za razvrstavanje zatvorenika

Članak 97.

Odjel za razvrstavanje zatvorenika obavlja upravne i stručne poslove koji se odnose na razvrstavanje zatvorenika (odlučivanje o kaznionici ili zatvoru u kojem će zatvorenik izdržavati kaznu zatvora, odnosno o premještaju zatvorenika na izdržavanje kazne u drugu kaznionicu ili zatvor), zdravstvenu zaštitu, izobrazbu zatvorenika i maloljetnika, uvjetni otpust zatvorenika, organizaciju slobodnog vremena zatvorenika i maloljetnika, nadzor provođenja pojedinačnog programa izvršavanja kazne zatvora i odgojne mjere, suradnju s drugim državnim tijelima, ustanovama, udrugama i međunarodnu suradnju iz svog djelokruga, sudjelovanje u nadzoru ostvarivanja prava zatvorenika i maloljetnika, prati, nadzire i predlaže mjere i prioritete za unaprjeđenje provođenja programa izvršavanja kazne zatvora i odgojne mjere, sudjelovanje u izradi i provedbi programa izobrazbe službenika tretmana u kaznionicama, zatvorima i odgojnim zavodima, vođenje evidencija o zatvorenicima i maloljetnicima, statističku obradu podataka, sudjelovanje u izradi nacrta prijedloga propisa i provođenje unutarnjeg nadzora iz svog djelokruga, te rješava pritužbe zatvorenika koje se odnose na poslove ovog Odjela.«.

Članak 19.

Podnaslov iznad članka 98. i članak 98. mijenjaju se i glase:

»2)2. Odjel za posebne programe

Članak 98.

Odjel za posebne programe obavlja upravne i stručne poslove koji se odnose na izradu i nadzor provedbe posebnih programa izvršavanja kazne zatvora i odgojne mjere, sudjelovanje u odlučivanju o kaznionici ili zatvoru u kojem će zatvorenik izdržavati kaznu zatvora u odnosu na provođenje posebnih programa, izradu stručnih mišljenja o tijeku posebnih programa izvršavanja kazne zatvora i odgojne mjere, strukturiranje i provedbu projekata i programa povezanih s potrebama i rizicima zatvorenika i maloljetnika, sudjelovanje u izradi i provedbi programa izobrazbe i nadzor nad radom službenika tretmana u kaznionicama, zatvorima i odgojnim zavodima koji rade na provođenju posebnih programa izvršavanja kazne zatvora i odgojne mjere, sudjelovanje u predlaganju mjera, mjerila i prioriteta za unaprjeđenje posebnih programa izvršavanja kazne zatvora i odgojne mjere, suradnju s drugim državnim tijelima, ustanovama, udrugama i međunarodnu suradnju iz svog djelokruga, statističku obradu podataka, sudjelovanje u izradi nacrta prijedloga propisa i provođenje unutarnjeg nadzora iz svog djelokruga, te rješava pritužbe zatvorenika koje se odnose na poslove ovog Odjela.«.

Članak 20.

Iza članka 118. dodaju se članci 118.a do 118.t i naslovi iznad članaka 118.a do 118.t, koji glase:

»14. UPRAVA ZA PROBACIJU

Članak 118.a

Uprava za probaciju je upravna organizacija u sastavu Ministarstva pravosuđa koja obavlja upravne i stručne poslove kod odlučivanja o kaznenom progonu, izboru i izvršavanju kaznenopravnih sankcija i mjera punoljetnom počinitelju kaznenog djela, kod organizacije podrške i pomoći žrtvi i oštećeniku, te podrške i pomoći obitelji žrtve i obitelji počinitelja kaznenog djela. Provodi stručnu izobrazbu probacijskih službenika, te obavlja unutarnji nadzor pravilnog, pravodobnog i zakonitog rada ustrojstvenih jedinica, službenika i namještenika Uprave.

Za obavljanje poslova iz djelokruga Uprave za probaciju ustrojavaju se slijedeće ustrojstvene jedinice:

14.1. Središnji ured u Zagrebu,

14.2. Probacijski uredi (odjeli) u županijama i Gradu Zagrebu za područje županije i za područje Grada Zagreba.

14.1. Središnji ured

Članak 118.b

Središnji ured prati i nadzire zakonitost rada i postupanja u područnim uredima (odjelima). Za obavljanje poslova Središnjeg ureda ustrojavaju se:

14.1.1. Služba za izvršavanje sankcija i mjera u zajednici,

14.1.2. Služba za probacijske poslove tijekom kaznenog postupka i izvršavanja kazne zatvora,

14.1.3. Služba za razvoj, praćenje i analitiku.

14.1.1 Služba za izvršavanje sankcija i mjera u zajednici

Članak 118.c

Služba za izvršavanje sankcija i mjera u zajednici obavlja upravne i stručne poslove koji se odnose na jedinstven način postupanja u obavljanju poslova iz djelokruga službe, organiziranje izvršavanja mjera opreza i istražnog zatvora u domu, organiziranje izvršavanja zaštitnog nadzora i rada za opće dobro na slobodi, utvrđivanje potreba i mjera za unapređenje izvršavanja zaštitnog nadzora, rada za opće dobro na slobodi, mjera opreza i istražnog zatvora u domu. Obavlja poslove koji se odnose na međunarodnu suradnju, izradu nacrta prijedloga propisa, provođenje unutarnjeg nadzora iz svog djelokruga, organizaciju podrške i pomoći žrtvi i oštećeniku, te podrške i pomoći obitelji žrtve i obitelji počinitelja kaznenog djela.

Za obavljanje poslova iz djelokruga Službe za izvršavanje sankcija i mjera u zajednici ustrojavaju se:

14.1.1.1. Odjel za izvršavanje mjera opreza i istražnog zatvora u domu,

14.1.1.2. Odjel za izvršavanje zaštitnog nadzora i rada za opće dobro na slobodi.

14.1.1.1. Odjel za izvršavanje mjera opreza i istražnog
zatvora u domu

Članak 118.d

Odjel za izvršavanje mjera opreza i istražnog zatvora u domu obavlja upravne i stručne poslove koji se odnose na izvršavanje mjera opreza i istražnog zatvora u domu, utvrđivanje potreba i mjera za unapređenje izvršavanja istih, pruža stručnu pomoć i obavlja nadzor nad njihovim izvršavanjem. Obavlja poslove koji se odnose na međunarodnu suradnju i izradu nacrta prijedloga propisa. Provodi unutarnji nadzor iz svog djelokruga. Izrađuje prijedloge programa izobrazbe probacijskih službenika i povjerenika iz područja izvršavanja mjera opreza i istražnog zatvora u domu.

14.1.1.2. Odjel za izvršavanje zaštitnog nadzora i rada
za opće dobro na slobodi

Članak 118.e

Odjel za izvršavanje zaštitnog nadzora i rada za opće dobro na slobodi obavlja upravne i stručne poslove koji se odnose na izvršavanje zaštitnog nadzora i rada za opće dobro na slobodi, utvrđuje potrebe i mjere za unapređenje izvršavanja istih, pruža stručnu pomoć i obavlja nadzor nad njihovim izvršavanjem. Obavlja poslove koji se odnose na međunarodnu suradnju i izradu nacrta prijedloga propisa. Provodi unutarnji nadzor iz svog djelokruga. Izrađuje prijedloge programa izobrazbe probacijskih službenika i povjerenika iz područja izvršavanja zaštitnog nadzora i rada za opće dobro na slobodi. Obavlja poslove organizacije podrške i pomoći žrtvi i oštećeniku, te podrške i pomoći obitelji žrtve i obitelji počinitelja kaznenog djela.

14.1.2. Služba za probacijske poslove tijekom kaznenog postupka i izvršavanja kazne zatvora

Članak 118.f

Služba za probacijske poslove tijekom kaznenog postupka i izvršavanja kazne zatvora obavlja upravne i stručne poslove koji se odnose na jedinstven način postupanja u obavljanju poslova iz djelokruga službe kod odlučivanja o kaznenom postupku, odnosno kod odlučivanja o postupanju prema osobama kojima je uvjetno odgođen kazneni progon i kod odlučivanja o mjeri pritvora, te obavlja poslove koji se odnose na izvršavanje kazne zatvora i izvršavanje nadzora nad uvjetno otpuštenim osuđenicima. Obavlja poslove koji se odnose na međunarodnu suradnju, izradu nacrta prijedloga propisa, provođenje unutarnjeg nadzora iz svog djelokruga. Obavlja poslove organizacije podrške i pomoći žrtvi i oštećeniku, te podrške i pomoći obitelji žrtve i obitelji počinitelja kaznenog djela.

Za obavljanje poslova iz djelokruga Službe za probacijske poslove tijekom kaznenog postupka i izvršavanja kazne zatvora ustrojavaju se:

14.1.2.1. Odjel za probacijske poslove tijekom kaznenog postupka,

14.1.2.2. Odjel za probacijske poslove u izvršavanju kazne zatvora i uvjetnog otpusta.

14.1.2.1. Odjel za probacijske poslove tijekom kaznenog postupka

Članak 118.g

Odjel za probacijske poslove tijekom kaznenog postupka obavlja upravne i stručne poslove koji se odnose na probacijske poslove kod odlučivanja o kaznenom postupku, odnosno kod odlučivanju o postupanju prema osobama kojima je uvjetno odgođen kazneni progon, odlučivanja o mjeri pritvora, utvrđivanje potreba i mjera za unapređenje izvršavanja istih, pružanje stručne pomoći i provođenje nadzora nad njihovim izvršavanjem. Obavlja poslove koji se odnose na međunarodnu suradnju i izradu nacrta prijedloga propisa. Provodi unutarnji nadzor iz svog djelokruga. Izrađuje prijedloge programa izobrazbe probacijskih službenika i povjerenika iz područja izvršavanja probacijskih poslova tijekom kaznenog postupka.

14.1.2.2. Odjel za probacijske poslove u izvršavanju kazne
zatvora i uvjetnog otpusta

Članak 118.h

Odjel za probacijske poslove u izvršavanju kazne zatvora i uvjetnog otpusta obavlja upravne i stručne poslove koji se odnose na izvršavanje kazne zatvora i izvršavanje nadzora nad uvjetno otpuštenim osuđenicima, utvrđivanje potreba i mjera za unapređenje izvršavanja istih, pružanje stručne pomoći i provođenje nadzora nad njihovim izvršavanjem, međunarodnu suradnju i izradu nacrta prijedloga propisa. Provodi unutarnji nadzor iz svog djelokruga. Izrađuje prijedloge programa izobrazbe probacijskih službenika i povjerenika iz područja izvršavanja kazne zatvora i izvršavanja nadzora nad uvjetno otpuštenim osuđenicima.

14.1.3. Služba za razvoj, praćenje i analitiku

Članak 118.i

Služba za razvoj, praćenje i analitiku obavlja upravne i stručne poslove koji se odnose na provedbu projekata za razvoj profesionalne prakse unaprjeđenja poslova i zadaća u odnosu na sudove, državna odvjetništva i povjerenstva za uvjetni otpust, te izgradnju profesionalne organizacije. Obavlja poslove koji se odnose na statističku obradu podataka i analizu, vođenje potrebnih evidencija, izradu programa izobrazbe, organizaciju i provođenje izobrazbe i stručnog usavršavanja probacijskih službenika i povjerenika. Obavlja poslove planiranja i raspoređivanja opreme i sredstava za rad, izradu planova probacijskog sustava za financijskim sredstvima, praćenje i nadzor njihovog ostvarivanja, izradu nacrta ugovora s ustanovama, pravnim i fizičkim osobama, izradu izvješća radi isplate naknade za rad i troškove povjerenika i osoba uključenih u postupak probacije, predlaganje mjera za unapređenje sustava probacije.

Za obavljanje poslova iz djelokruga Službe za razvoj, praćenje i analitiku ustrojavaju se:

14.1.3.1.Odjel za razvoj, statističku obradu i evidencije

14.1.3.2. Odjel za zajedničke poslove

14.1.3.1. Odjel za razvoj, statističku obradu i evidencije

Članak 118.j

Odjel za razvoj, statističku obradu i evidencije obavlja upravne i stručne poslove koji se odnose na praćenje stanja u probacijskom sustavu, stručnih dostignuća, i izradu prijedloga za unaprjeđenje i ujednačavanje prakse. Organizira provođenje projekata za razvoj profesionalne prakse unaprjeđenja poslova i zadaća u odnosu na sudove, državna odvjetništva i povjerenstva za uvjetni otpust, te izgradnju profesionalne organizacije. Obavlja poslove koji se odnose na statističku obradu podataka i analizu, vođenje potrebnih evidencija, izradu programa izobrazbe, organizaciju i provođenje izobrazbe i stručnog usavršavanja probacijskih službenika i povjerenika. Vodi središnju maticu osoba uključenih u poslove probacije i središnju maticu povjerenika za provedbu zaštitnog nadzora i rada za opće dobro.

14.1.3.2. Odjel za zajedničke poslove

Članak 118.k

Odjel za zajedničke poslove obavlja upravne i stručne poslove koji se odnose na planiranje i raspoređivanja opreme i sredstava za rad, izradu planova probacijskog sustava za financijskim sredstvima, praćenje i nadzor njihovog ostvarivanja, izradu nacrta ugovora s ustanovama, pravnim i fizičkim osobama, izradu izvješća radi isplate naknade za rad i troškove povjerenika i troškove osoba uključenih u postupke probacije, predlaganje mjera za unapređenje sustava probacije.

14.2. Probacijski uredi (Odjeli)

Članak 118.l

Probacijski uredi (odjeli) obavljaju poslove vezane uz procjenu kriminogenih rizika počinitelja kaznenih djela i tretmanskih potreba, posredovanja u popravku ili naknadi štete počinjene kaznenim djelom, nadzora izvršavanja mjera opreza i mjera utvrđenih rješenjem o određivanju istražnog zatvora u domu. Organiziraju izvršavanje sankcija i mjera u zajednici, surađuju sa kaznionicama i zatvorima kod pripreme zatvorenika za korištenje pogodnosti izvan kaznionica i zatvora, obavljaju poslove pripreme prihvata zatvorenika nakon otpusta, organiziraju i provode nadzor uvjetno otpuštenih osuđenika u suradnji sa sucima izvršenja. Na zahtjev suca izvršenja prikupljaju podatke bitne za odlučivanje o odgodi izvršavanja kazne zatvora i prekida izvršavanja kazne zatvora. Obavljaju poslove organizacije podrške i pomoći žrtvi i oštećeniku, te podrške i pomoći obitelji žrtve i obitelji počinitelja kaznenog djela. Vode maticu i osobnike osoba uključenih u postupke probacije i maticu povjerenika za provedbu zaštitnog nadzora i rada za opće dobro na slobodi.

Za obavljanje poslova probacijskih ureda (odjela) ustrojavaju se:

14.2.1. Probacijski ured u Zagrebu za područje Grada Zagreba,

14.2.2. Probacijski ured u Zagrebu za područje Zagrebačke, Karlovačke, Varaždinske, Međimurske, Koprivničko-križevačke, Bjelovarsko-bilogorske, Sisačko-moslavačke i Krapinsko-zagorske županije,

14.2.3. Probacijski ured u Zadru za područje Zadarske, Šibensko-kninske, Splitsko-dalmatinske i Dubrovačko-neretvanske županije,

14.2.4. Probacijski ured u Rijeci za područje Primorsko-goranske, Ličko-senjske i Istarske županije,

14.2.5. Probacijski ured u Požegi za područje Požeško-slavonske, Osiječko-baranjske, Vukovarsko-srijemske, Brodsko-posavske i Virovitičko-podravske županije.«.

15. SAMOSTALNI SEKTOR ZA INFORMIRANJE
I ODNOSE S JAVNOŠĆU

Članak 118.m

Samostalni sektor za informiranje i odnose s javnošću izvješćuje javnost o stavovima ministarstva; u suradnji s glasnogovornikom priprema i koordinira nastupe ministra, državnih tajnika, ravnatelja i čelnika pravosudnih tijela u medijima; poslove u odnosu na pravo građana na pristup informacijama, sadržajno priprema, oblikuje, izrađuje, održava i ažurira javne i interne web-stranice ministarstva, pruža pomoć drugim pravosudnim tijelima u njihovoj komunikaciji s javnošću, te obavlja i druge poslove iz svog djelokruga.

Za obavljanje poslova iz djelokruga Samostalnog sektora za informiranje i odnose s javnošću ustrojavaju se slijedeći odjeli:

15.1. Odjel za odnose s javnošću,

15.2. Odjel za interno informiranje i web-stranice.

15.1. Odjel za odnose s javnošću

Članak 118.n

Odjel za odnose s javnošću izvješćuje javnost o stavovima Ministarstva; u suradnji s glasnogovornikom, priprema i koordinira nastupe ministra, državnih tajnika, ravnatelja i čelnika pravosudnih tijela u medijima; obavlja poslove u vezi s pravom građana na pristup informacijama, objavljuje priopćenja, obavijesti i najave; obavlja poslove unutarnjeg, informiranja Ministarstva, pripreme i provođenja promotivnih aktivnosti Ministarstva, organizira (tiskovne) konferencije za potrebe Ministarstva, te obavlja i druge poslove iz svog djelokruga.

15.2. Odjel za interno informiranje i web-stranice

Članak 118.o

Odjel za interno informiranje i web-stranice sadržajno priprema, oblikuje, izrađuje, održava i ažurira javne i interne web-stranice ministarstva; organizira i izrađuje prijevode na engleski, odnosno hrvatski jezik, te obavlja lekturu i redakturu sadržaja za potrebe javne web-stranice ministarstva; prati, predlaže i organizira primjenu suvremenih dostignuća na području informatičke tehnologije na javne i interne stranice ministarstva; surađuje s ustrojstvenim jedinicama u obradi informacija, priprema i postavlja materijale na zaštićene stranice Ministarstva; obučava djelatnike za rad na javnim i internim web-stranicama; pruža podršku pri održavanju i administriranju javnih i internih web-stranica; koordinira internu i eksternu elektronsku komunikaciju; distribuira i otprema internu komunikaciju elektronskim putem; održava arhivu sadržaja objavljenih na javnim i zaštićenim web-stranicama, te obavlja i druge poslove iz svog djelokruga.«

16. SAMOSTALNI SEKTOR ZA OSIGURANJE PRAVOSUDNIH TIJELA

Članak 118.p

Samostalni sektor za osiguranje pravosudnih tijela obavlja upravne i stručne poslove koji se odnose na izradu prosudbe ugroženosti pravosudnih tijela i Ministarstva pravosuđa i izradu sigurnosnog elaborata, zaštitu objekata i imovine pravosudnih tijela i Ministarstva pravosuđa, zaštitu osoba u pravosudnim tijelima i Ministarstvu pravosuđa, nadzor ulaska i izlaska i sprječavanje neovlaštenog zadržavanja osoba u pravosudnim tijelima, sprječavanje neovlaštenog unošenja oružja, oruđa, eksplozivnih naprava i drugih opasnih stvari i tvari, pregled osoba i stvari, održavanje reda u pravosudnim tijelima i poduzimanje propisanih mjera protiv prekršitelja reda. Sektor osiguranja pravosudnih tijela obavlja i upravne i stručne poslove koji se odnose na: planiranje zapošljavanja, praćenje stanja i predlaganje mjera za unapređenje upravljanja i razvoja službenika koji rade na osiguranju pravosudnih tijela; poslove u svezi s prijemom u državnu službu, rasporeda na radno mjesto i postavljanje u zvanje, te premještaja službenika koji rade na osiguranju pravosudnih tijela; provođenje postupaka o svim drugim pitanjima koja se odnose na prava i obveze iz radnih odnosa službenika na osiguranju pravosudnih tijela; vođenje evidencije službenika pravosudne policije; sudjelovanje u izradi i realizaciji programa stručnog osposobljavanja i usavršavanja, te praćenja, nadzora i analize provođenja programa za tjelesnu pripremu službenika pravosudne policije; praćenje, izvješćivanje i žurno postupanje radi održavanja i provođenja mjera potrebnih za održavanje sigurnosti u pravosudnim tijelima; provođenje unutarnjeg nadzora iz svog djelokruga. Sektor obavlja i druge poslove iz svog djelokruga koje mu povjeri ministar i državni tajnik.

Za obavljanje poslova iz djelokruga Sektora za osiguranje pravosudnih tijela ustrojavaju se sljedeći odjeli:

16.1. Odjel službenika pravosudne policije

16.2. Odjel pravnih poslova

16.3. Odjel materijalno-tehničkih sredstava i opreme.

16.1. Odjel službenika pravosudne policije

Članak 118.r

Odjel službenika pravosudne policije obavlja poslove osiguranja pojedinih pravosudnih tijela i Ministarstva pravosuđa koji se odnose na izradu prosudbe ugroženosti pravosudnih tijela i Ministarstva pravosuđa i izradu sigurnosnog elaborata, zaštitu objekata i imovine pravosudnih tijela i Ministarstva pravosuđa, zaštitu osoba u pravosudnim tijelima i Ministarstvu pravosuđa, nadzor ulaska i izlaska i sprječavanje neovlaštenog zadržavanja osoba u pravosudnim tijelima i Ministarstvu pravosuđa, sprječavanje neovlaštenog unošenja oružja, oruđa, eksplozivnih naprava i drugih opasnih stvari i tvari, pregled osoba i stvari, održavanje reda u pravosudnim tijelima i poduzimanje propisanih mjera protiv prekršitelja reda. Vodi propisane evidencije u svezi s radom Odjela. Inicira postupke provjere tjelesnih sposobnosti službenika pravosudne policije. Obavlja i druge poslove iz svog djelokruga koje mu povjeri načelnik Sektora i ravnatelj Uprave.

Za obavljanje poslova Odjela službenika pravosudne policije ustrojavaju se sljedeći odsjeci i pododsjeci:

16.1.1. Odsjek osiguranja u Zagrebu

16.1.2. Odsjek osiguranja u Splitu

16.1.3. Odsjek osiguranja u Rijeci

16.1.4. Odsjek osiguranja u Osijeku

16.1.5. Pododsjek osiguranja u Požegi

16.1.6. Pododsjek osiguranja u Karlovcu

16.1.7. Pododsjek osiguranja u Bjelovaru

16.1.8. Pododsjek osiguranja u Varaždinu.

16.1.1. Odsjek osiguranja u Zagrebu

Odsjek osiguranja u Zagrebu obavlja poslove u svezi izrade procjene ugroženosti i planova osiguranja pravosudnih tijela na području Grada Zagreba i Zagrebačke županije, obavlja poslove zaštite objekata i osoba u pravosudnim tijelima, planiranje potrebne opreme za nadzor ulazaka i izlazaka.

16.1.2. Odsjek osiguranja u Splitu

Odsjek osiguranja u Splitu obavlja poslove u svezi izrade procjene ugroženosti i planova osiguranja pravosudnih tijela na području Splitsko-dalmatinske i Dubrovačko-neretvanske županije, obavlja poslove zaštite objekata i osoba u pravosudnim tijelima, planiranje potrebne opreme za nadzor ulazaka i izlazaka.

16.1.3. Odsjek osiguranja u Rijeci

Odsjek osiguranja u Rijeci obavlja poslove u svezi izrade procjene ugroženosti i planova osiguranja pravosudnih tijela na području Primorsko-goranske i Istarske županije, obavlja poslove zaštite objekata i osoba u pravosudnim tijelima, planiranje potrebne opreme za nadzor ulazaka i izlazaka.

16.1.4. Odsjek osiguranja u Osijeku

Odsjek osiguranja u Osijeku obavlja poslove u svezi izrade procjene ugroženosti i planova osiguranja pravosudnih tijela na području Osječko-baranjske i Vukovarsko-srijemske županije, obavlja poslove zaštite objekata i osoba u pravosudnim tijelima, planiranje potrebne opreme za nadzor ulazaka i izlazaka.

16.1.5. Pododsjek osiguranja u Požegi

Pododsjek osiguranja u Požegi obavlja poslove u svezi izrade procjene ugroženosti i planova osiguranja pravosudnih tijela na području Požeško-slavonske, Virovitičko-podravske i Brodsko-posavske županije, obavlja poslove zaštite objekata i osoba u pravosudnim tijelima, planiranje potrebne opreme za nadzor ulazaka i izlazaka.

16.1.6. Pododsjek osiguranja u Karlovcu

Pododsjek osiguranja u Karlovcu obavlja poslove u svezi izrade procjene ugroženosti i planova osiguranja pravosudnih tijela na području Šibensko-kninske, Zadarske, Ličko-senjske i Karlovačke županije, obavlja poslove zaštite objekata i osoba u pravosudnim tijelima, planiranje potrebne opreme za nadzor ulazaka i izlazaka.

16.1.7. Pododsjek osiguranja u Bjelovaru

Pododsjek osiguranja u Bjelovaru obavlja poslove u svezi izrade procjene ugroženosti i planova osiguranja pravosudnih tijela na području Koprivničko-križevačke, Bjelovarsko-bilogorske i Sisačko-moslavačke županije, obavlja poslove zaštite objekata i osoba u pravosudnim tijelima, planiranje potrebne opreme za nadzor ulazaka i izlazaka.

16.1.8. Pododsjek osiguranja u Varaždinu

Pododsjek osiguranja u Varaždinu obavlja poslove u svezi izrade procjene ugroženosti i planova osiguranja pravosudnih tijela na području Krapinsko-zagorske, Varaždinske i Međimurske županije, obavlja poslove zaštite objekata i osoba u pravosudnim tijelima, planiranje potrebne opreme za nadzor ulazaka i izlazaka.

16.2. Odjel pravnih poslova

Članak 118.s

Odjel pravnih poslova obavlja upravne i stručne poslove koji se odnose na: jedinstveni način postupanja u obavljanju poslova iz djelokruga Sektora, utvrđivanje potreba, prioriteta i mjera unaprjeđenja osiguranja pravosudnih tijela, poslove upravljanja kadrovima, planiranje i raspoređivanje opreme i sredstava za rad, planiranje investicijskih ulaganja, međunarodnu suradnju, izradu nacrta prijedloga propisa, provođenje upravnog i inspekcijskog nadzora iz svog djelokruga, obavlja poslove utvrđivanja potreba, prioriteta i mjera unapređenja rada Sektora, sudjelovanje u izradi i provedbi programa izobrazbe državnih službenika pravosudne policije Ministarstva pravosuđa, sudjelovanje u izradi nacrta prijedloga propisa, te obavlja i druge poslove po nalogu načelnika Sektora.

16.3. Odjel materijalno tehničkih sredstava i opreme

Članak 118.t

Odjel materijalno tehničkih sredstava i opreme izrađuje plan u svezi osiguranja pravosudnih tijela i pojedinih rizičnih rasprava samostalno i u suradnji s drugim Odjelima Sektora te čelnicima pravosudnih tijela. Nadzire stabilnost i sigurnost tehničke opreme Sektora. Zaprima obavijesti o sigurnosnim događajima i pojavama te procjenjuje njihov značaj. Prikuplja podatke i vodi evidencije o stanju sigurnosti pojedinih pravosudnih tijela za potrebe Sektora. Izrađuje redovna i izvanredna izvješća o stanju sigurnosti pravosudnih tijela. Planira i predlaže nabavu materijalno tehničkih sredstava i opreme u svezi s osiguranjem pravosudnih tijela, sudjeluje u izradi tehničkih normi i standarda o opremanju sigurnosnih sustava pravosudnih tijela. Obavlja druge poslove po nalogu ministra i načelnika Sektora.«

Članak 21.

Dosadašnji naslovi »14.« i »15.« postaju naslovi »17.« i 18.«.

Članak 22.

Okvirni broj službenika i namještenika potrebnih za obavljanje poslova iz djelokruga poslova Ministarstva pravosuđa nalazi se u tablici koja je sastavni dio ove Uredbe.

Članak 23.

Ova Uredba stupa na snagu danom objave u »Narodnim novinama«.

Klasa: 023-03/09-01/20

Urbroj: 5030109-09-1

Zagreb, 3. rujna 2009.

Predsjednica
Jadranka Kosor, dipl. iur., v. r.

UNUTARNJE USTROJSTVENE JEDINICE I OKVIRNI BROJ SLUŽBENIKA I NAMJEŠTENIKA PREMA PRIJEDLOGU UREDBE O IZMJENAMA I DOPUNAMA UREDBE O UNUTARNJEM USTROJSTVU MINISTARSTVA PRAVOSUĐA

|  |  |  |
| --- | --- | --- |
| Red. br. | UNUTARNJE USTROJSTVENE JEDINICE | NOVI OKVIRNI BROJ DRŽAVNIH SLUŽBENIKA I NAMJEŠTENIKA |
| 1. | KABINET MINISTRA | 11 |
| 2. | UPRAVA ZA STRATEŠKI RAZVOJ  2.1 Sektor za razvoj pravosuđa  2.1.1. Odjel za provedbu strategije reforme pravosuđa  2.1.2. Odjel za razvojne projekte i projekte pomoći  2.2. Sektor za suzbijanje korupcije  2.2.1. Odjel za strategiju i analizu mjera suzbijanja korupcije  2.2.2. Odjel za nadzor i suradnju u provedbi mjera suzbijanja korupcije | 32  2  1  8  6  1  7  7 |
| 3. | UPRAVA ZA ORGANIZACIJSKO KADROVSKE I INSPEKCIJSKE POSLOVE PRAVOSUĐA  3.1. Sektor za organizacijske propise, javnobilježničku i odvjetničku službu  3.1.1. Odjel za organizacijske propise u pravosudnim tijelima i posebne upravne postupke  3.1.2. Odjel za javnobilježničku i odvjetničku službu  3.2. Sektor za pravosudnu upravu  3.2.1. Odjel za kadrove u pravosudnim tijelima  3.2.2. Odjel za statistička istraživanja i evidencije  3.3.3. Odjel za racionalizaciju mreže sudova i državnih odvjetništava  3.3. Sektor pravosudne inspekcije  3.3.1. Odjel za nadzor pravosudne uprave u pravosudnim tijelima  3.3.2. Odjel za nadzor nad materijalnim i financijskim poslovima u pravosudnim tijelima  3.3.3. Odjel za predstavke i pritužbe  3.3.4. Odjel za analitiku | 45  2  1  3  3  1  5  4  3  1  7  4  8  3 |
| 4. | UPRAVA ZA GRAĐANSKO PRAVO  4.1. Sektor za propise  4.1.1. Odjel za opće propise građanskoga materijalnog prava  4.1.2. Odjel za opće propise građanskog procesnog prava i mirenje  4.1.3. Odjel za trgovačko pravo i pravo društva  4.2. Sektor za upravne postupke  4.2.1. Odjel za stvarna prava i sukcesiju  4.2.2. Odjel za posebne imovinsko pravne poslove  4.2.3. Odjel za drugostupanjske upravne postupke | 61  2  1  6  8  6  1  11  7  19 |
| 5. | UPRAVA ZA KAZNENO PRAVO  5.1. Sektor za evidencije i pomilovanja  5.1.1. Odjel za kaznene evidencije  5.1.2. Odjel za prekršajne evidencije  5.1.3. Odjel za pomilovanja  5.2. Sektor za propise i podršku svjedocima  5.2.1. Odjel za propise  5.2.2. Odjel za podršku žrtvama i svjedocima u kaznenim postupcima i postupcima za kaznena djela ratnih zločina | 66  2  1  26  18  6  2  6  5 |
| 6. | UPRAVA ZA EUROPSKU UNIJU I LJUDSKA PRAVA  6.1. Sektor za europsku uniju  6.1.1. Odjel za pregovore s Europskom unijom  6.1.2. Odjel za prilagodbu hrvatskoga pravnog sustava europskom pravnom sustavu  6.2. Sektor za ljudska prava i besplatnu pravnu pomoć  6.2.1. Odjel za ljudska i manjinska prava  6.2.2. Odjel za besplatnu pravnu pomoć | 33  2  1  6  8  1  6  9 |
| 7. | UPRAVA ZA MEĐUNARODNU SURADNJU, MEĐUNARODNU PRAVNU POMOĆ I SURADNJU S MEĐUNARODNIM KAZNENIM SUDOVIMA  7.1. Sektor za međunarodnu suradnju  7.1.1. Odjel za bilatelarnu suradnju  7.1.2. Odjel za multilateralnu suradnju  7.2. Sektor za međunarodnu pravnu pomoć  7.2.1. Odjel za izručenja i međunarodnu pravnu pomoć u kaznenim stvarima  7.2.2. Odjel za međunarodnu pravnu pomoć u građanskim stvarima  7.3. Sektor za suradnju s međunarodnim kaznenim sudovima  7.3.1. Odjel za suradnju s Međunarodnim kaznenim sudom za bivšu Jugoslaviju  7.3.2. Odjel za suradnju s drugim međunarodnim kaznenim sudovima | 47  2  1  7  6  1  8  8  1  7  6 |
| 8. | UPRAVA ZASTUPNIKA VLADE RH PRED EUROPSKIM SUDOM ZA LJUDSKA PRAVA I DRUGIM EU SUDOVIMA  8.1. Odjel za pripremu predmeta Vlade RH pred Europskim sudom za ljudska prava  8.2. Odjel za izvršenje presuda Europskog suda za ljudska prava  8.3. Odjel za praćenje i analizu prakse Suda europskih zajednica u Luxemburgu | 13  2  5  3  3 |
| 9. | UPRAVA ZA FINANCIJSKO- GOSPODARSKE POSLOVE  9.1. Sektor financijsko-planskih poslova, riznice i računovodstva  9.1.1. Odjel financijsko-planskih poslova  9.1.2. Odjel riznice  9.1.3. Odjel računovodstveno-financijskih poslova  9.2. Sektor investicijskih poslova i nabave  9.2.1. Odjel investicijskih poslova  9.2.2. Odjel materijalnog poslovanja i nabave  9.2.3. Odjel za provedbu postupaka javne nabave i ugovaranje  9.3. Odjel za kapitalna ulaganja u novu mrežu pravosudnih tijela | 55  2  1  8  3  12  1  10  9  5  4 |
| 10. | TAJNIŠTVO MINISTARSTVA  10.1. Sektor za pravne poslove i ljudske resurse  10.1.1. Odjel za pravne poslove  10.1.2. Odjel za službeničke odnose  10.1.2.1. Pododsjek za provođenje natječajnih postupaka  10.1.2.2. Pododsjek za administrativne poslove  10.1.3. Odjel za razvoj i upravljanje ljudskim potencijalima  10.2. Odjel za opće i tehničke poslove  10.2.1. Pododsjek općih poslova  10.2.1.1. Odjeljak pisarnice  10.2.1.2. Odjeljak prijepisa  10.2.2. Pododsjek tehničkih poslova | 70  2  1  6  3  3  3  4  1  1  18  6  22 |
| 11. | UPRAVA ZA INFORMATIZACIJU  11.1. Odjel za razvoj informacijskog sustava  11.2. Odjel za informacijske tehnologije  11.3. Odjel za informatičku potporu (s centrima lokalne IT podrške) | 52  3  8  9  32 |
| 12. | PRAVOSUDNA AKADEMIJA  12.1. Sektor za obuku vježbenika i stručno usavršavanje savjetnika u pravosudnim tijelima  12.1.1. Odjel za pripremu plana i programa  12.1.2. Odjel za evidenciju vježbenika u pravosudnim tijelima  12.2. Sektor za obuku kandidata za suce i državne odvjetnike (Državna škola za pravosudne dužnosnike)  12.2.1. Odjel za izradu plana i programa  12.2.2. Odjel za evidenciju i praćenje obuke  12.2.3. Odjel za administrativne poslove organizacije i provedbe ulaznog i završnog ispita  12.3. Sektor za stalno stručno usavršavanje sudaca i državnih odvjetnika  12.3.1. Odjel za istraživanje i razvoj  12.3.2. Odjel za pripremu plana i programa usavršavanja  12.3.3. Odjel za međunarodnu suradnju  12.4. Sektor za provedbu programa stručnog usavršavanja  12.4.1. Odjel za vježbenike i savjetnike  12.4.2. Odjel za obuku kandidata za suce i državne odvjetnike (Državne škole za pravosudne dužnosnike)  12.4.3. Odjel za stalno stručno usavršavanje sudaca i državnih odvjetnika i regionalne centre  12.4.3.1. Odsjek za stalno stručno usavršavanje u Zagrebu  12.4.3.2. Odsjek za stalno stručno usavršavanje u regionalnim centrima  12.4.3.2.1. Regionalni centar u Zagrebu  12.4.3.2.2. Regionalni centar u Osijeku  12.4.3.2.3. Regionalni centar u Varaždinu  12.4.3.2.4. Regionalni centar u Rijeci  12.4.3.2.5. Regionalni centar u Splitu  12.4.4. Odjel za informacijsko-dokumentacijsku djelatnost | 37  2  1  2  2  1  2  2  2  1  2  2  2  1  2  2  2  1  1  5  2 |
| 13. | UPRAVA ZA ZATVORSKI SUSTAV  Središnji ured  13.1. Služba upravnih poslova  13.1.1. Odjel pravnih, organizacijskih i kadrovskih poslova  13.1.1.2. Odsjek pravnih poslova  13.1.1.3. Odsjek organizacijskih i kadrovskih poslova  13.1.1.4. Odsjek za psiho-socijalnu podršku ovlaštenim osobama  13.1.2. Odjel zapošljavanja zatvorenika  13.1.2.1. Odsjek za rad zatvorenika i maloljetnika  13.1.2.2. Odsjek za unapređenje zatvorskog sustava i investicije  13.2. Služba tretmana  13.2.1. Odjel za razvrstavanje zatvorenika  13.2.2. Odjel za posebne programe  13.3. Služba osiguranja  13.3.1. Odjel osiguranja kaznionica i zatvora  13.3.2. Odjel obrade podataka, posebnog postupanja i tehničke zaštite  13.4. Služba za programiranje i praćenje izvršavanja kazne  13.4.1. Odjel za dijagnostiku i programiranje  13.4.2. Odjel za vrednovanje i unapređenje programa izvršavanja kazne zatvora | 73  4  1  1  2  7  2  1  4  4  1  7  7  1  5  4  1  18  3 |
| 14. | UPRAVA ZA PROBACIJU  14.1. Središnji ured  14.1.1. Služba za izvršavanje sankcija i mjera u zajednici  14.1.2. Služba za probacijske poslove tijekom kaznenog postupka i izvršavanja kazne zatvora  14.1.3. Služba za razvoj, praćenje i analitiku  14.2. Područni uredi  14.2.1. Probacijski ured u Zagrebu za područje Grada Zagreba,  14.2.2. Probacijski ured u Zagrebu za područje Zagrebačke županije, Karlovačke županije, Varaždinske, Međimurske, Koprivničko-križevačke, Bjelovarsko-bilogorske, Sisačko-moslavačke i Krapinsko-zagorske županije  14.2.3. Probacijski ured u Zadru za područje Zadarske, Šibensko-kninske, Splitsko-dalmatinske i Dubrovačko-neretvanske županije  14.2.4. Probacijski ured u Rijeci za područje Primorsko-goranske, Ličko-senjske i Istarske županije  14.2.5. Probacijski ured u Požegi za područje Požeško-slavonske, Osiječko-baranjske, Vukovarsko-srijemske, Brodsko-posavske i Virovitičko-podravske županije, | 82  16      66 |
| 15. | SAMOSTALNI SEKTOR ZA INFORMIRANJE I ODNOSE S JAVNOŠĆU  15.1. Odjel za odnose s javnošću  15.2. Odjel za interno informiranje i web-stranice | 7 |
| 16. | SAMOSTALNI SEKTOR ZA OSIGURANJE PRAVOSUDNIH TIJELA  16.1. Odjel službenika pravosudne policije  16.1.1. Odsjek osiguranja u (4)  16.1.5. Pododsjek osiguranja u (4)  16.2. Odjel pravnih poslova  16.3. Odjel materijalno-tehničkih sredstava i opreme | 250 |
| 17. | SAMOSTALNI SEKTOR ZA ZEMLJIŠNOKNJIŽNO PRAVO  17.1. Odjel za upravljanje bazom zemljišnih podataka  17.2. Odjel za zemljišnoknjižnu administraciju | 17  2  3  12 |
| 18. | SAMOSTALNI ODJEL ZA UNUTARNJU REVIZIJU | 6 |
|  | UKUPNO: | 957 |

Uredba, NN 107/2009-2702
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)